CELEX: 32014D0205(01)
Language: mt
Date: 2014-02-03 00:00:00
Title: Deċiżjoni tal-Kummissjoni tat- 3 ta’ Frar 2014 li tinnomina s-siti mogħtija ċ-Ċertifikat tal-Patrimonju Ewropew fl-2013

5.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 33/4
            
         
      DEĊIŻJONI TAL-KUMMISSJONI
   
   tat-3 ta’ Frar 2014
   li tinnomina s-siti mogħtija ċ-Ċertifikat tal-Patrimonju Ewropew fl-2013
   2014/C 33/04
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 1194/2011/UE tal-Parlament Ewropew u tal-Kunsill tas-16 ta’ Novembru 2011 li tistabbilixxi azzjoni tal-Unjoni Ewropea għaċ-Ċertifikat tal-Patrimonju Ewropew (1), u b’mod partikolari l-Artikolu 14(1) tagħha,
   Billi:
   
               (1)
            
            
               Fit-28 ta’ Novembru 2013 il-bord Ewropew ittrażmetta r-rapport tiegħu dwar il-proċess tal-għażla tas-siti għall-għoti taċ-Ċertifikat tal-Patrimonju Ewropew fl-2013 u, wara li tikkunsidra r-rakkomandazzjonijiet tiegħu, il-Kummissjoni għandha tagħżel is-siti li jridu jingħataw iċ-ċertifikat.
            
         
               (2)
            
            
               Skont l-Artikolu 15 tad-Deċiżjoni Nru 1194/2011/UE, kull sit li jingħata ċ-ċertifikat għandu jiġi mmonitorjat fuq bażi regolari sabiex jiġi żgurat li huwa jkompli jissodisfa l-kriterji u li jirrispetta l-proġett u l-pjan ta’ ħidma ppreżentati fl-applikazzjoni tiegħu għall-għażla,
            
         IDDEĊIEDA KIF ĠEJ:
   Artikolu Uniku
   Iċ-Ċertifikat tal-Patrimonju Ewropew qed jingħata lis-sit arkeoloġiku ta’ Carnuntum (l-Awstrija), lil Great Guild Hall-Estonian History Museum (l-Estonja), lil Camp Westerbork (il-Pajjiżi l-Baxxi) u lil Peace Palace (il-Pajjiżi l-Baxxi).
   
      Magħmul fi Brussell, it-3 ta’ Frar 2014.
      
         
            Għall-Kummissjoni
         
         Androulla VASSILIOU
         
         
            Membru tal-Kummissjoni
         
      
   
   
      (1)  ĠU L 303, 22.11.2011, p. 1.